|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o dopuni Odluke o naknadama predsjedniku, potpredsjednicima** **i članovima Županijske skupštine****Koprivničko-križevačke županije i njezinih radnih tijela** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****25. siječnja 2019.** | **Završetak savjetovanja** **23. veljače 2019.** |

RAZLOG DONOŠENJA

|  |
| --- |
| Odlukom o naknadama predsjedniku, potpredsjednicima i članovima Županijske skupštine Koprivničko-križevačke županije uređuje se način obračuna naknade predsjedniku i potpredsjednicima Županijske skupštine, naknade članovima Županijske skupštine za rad na sjednicama Županijske skupštine i sjednicama njezinih radnih tijela, kao i naknade drugim osobama koje je Županijske skupština imenovala u svoja radna tijela te njihove ostale novčane naknade i priznate troškove.  Razlog izrade dopune Odluke leže u primjeni članka 8. kojom su utvrđene osobe koje nemaju pravo na naknadu za rad, niti pravo na naknadu troškova prijevoza za sudjelovanje u radu sjednice radnog tijela. Tako se, bez iznimke, to pravilo odnosilo na župana, zamjenike župana, službenike Koprivničko-križevačkoj županiji, zaposlene u javnim ustanovama kojima je Županija osnivač kao i na zaposlene u trgovačkim društvima u kojima Županija ima poslovne udjele ili dionice.Međutim, potrebno je dodatno voditi računa o tome kako je Županija osnivač javnim ustanovama na području cijele Koprivničko-križevačke županije (školske, zdravstvene i druge ustanove), odnosno da sjedišta trgovačkih društava u kojima Županija ima poslovne udjele ili dionice nisu uvijek u gradu Koprivnici, kao sjedištu Županije. Zbog udaljenosti od sjedišta Županije, što predstavlja dodatne opravdane troškove, zaposlenima u javnim ustanovama kojima je osnivač Županija, kao i onima zaposlenima u trgovačkim društvima u kojima Županija ima poslovne udjele ili dionice, priznaje se pravo na naknadu troškova prijevoza za sudjelovanje u radu sjednica radnih tijela koje se odvijaju u sjedištu Županijske uprave. |

Pozivamo predstavnike javnosti da najkasnije do 23. veljače 2019. godine dostave svoje komentare na Nacrt Odluke o dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije.

KLASA: 011-04/19-01/4

URBROJ: 2137/1-02/03-19-1

Koprivnica, 24. siječnja 2019.